ddrg/super_eurlex huggingface dataset:
(1)

Pravni okvir za Evropski sklad za regionalni razvoj, Evropski socialni sklad, Usmerjevalni oddelek Evropskega kmetijskega usmerjevalnega in jamstvenega sklada (EKUJS), Finančni instrument za usmerjanje ribištva (v nadaljnjem besedilu: strukturni skladi) in Kohezijski sklad je v večini vzpostavljen, čeprav je bil pogosto spremenjen. Načrtovanje programov vključuje pripravo večletnih razvojnih načrtov v več stopnjah, ki zajemajo sedemletna obdobja. Vsako programsko obdobje ureja niz posameznih uredb, ki temeljijo na enakih splošnih načelih, vendar uvajajo nekatera nova pravila, ki so posebej oblikovana za zadevno programsko obdobje. Zadevne določbe, ki urejajo programsko obdobje 2007–2013, so določene v Uredbi (ES) št. 1083/2006 in Uredbi Komisije (ES) št. 1828/2006 z dne 8. decembra 2006 o pravilih za izvajanje Uredbe Sveta (ES) št. 1083/2006 o splošnih določbah o Evropskem skladu za regionalni razvoj, Evropskem socialnem skladu in Kohezijskem skladu ter Uredbe (ES) št. 1080/2006 Evropskega parlamenta in Sveta o Evropskem skladu za regionalni razvoj (4), Uredbi (ES) št. 1198/2006 o Evropskem skladu za ribištvo in Uredbi Komisije (ES) št. 498/2007 z dne 26. marca 2007 o določitvi podrobnih pravil za izvajanje Uredbe Sveta (ES) št. 1198/2006 o Evropskem skladu za ribištvo (5), Uredbi Komisije (ES) št. 1848/2006 z dne 14. decembra 2006 o nepravilnostih in izterjavi nepravilno plačanih zneskov v okviru financiranja skupne kmetijske politike ter organizaciji informacijskega sistema na tem področju in razveljavitvi Uredbe Sveta (EGS) št. 595/91 (6) ter Uredbi Komisije (ES) št. 1975/2006 z dne 7. decembra 2006 o določitvi podrobnih pravil za izvajanje Uredbe Sveta (ES) št. 1698/2005 glede izvajanja kontrolnih postopkov in navzkrižne skladnosti v zvezi z ukrepi podpore za razvoj podeželja (7).
SL Uradni list Evropske unije L 322/42

SKLEP SVETA

z dne 18. novembra 2010

o imenovanju evropske prestolnice kulture za leto 2015 v Belgiji

(2010/757/EU)

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Sklepa št. 1622/2006/ES Evropskega parlamenta in Sveta z dne 24. oktobra 2006 o vzpostavitvi aktivnosti Skupnosti za dogodek evropska prestolnica kulture za leta 2007 do 2019 (1) in zlasti člena 9(3) Sklepa,

ob upoštevanju priporočila Evropske komisije,

ob upoštevanju poročil izbirnega sveta iz februarja 2010 o izbirnem postopku za evropsko prestolnico kulture v Belgiji,

ob upoštevanju naslednjega:

ob upoštevanju, da so v celoti izpolnjena merila iz člena 4 Sklepa št. 1622/2006/ES –

SPREJEL NASLEDNJI SKLEP:

Člen 1

Za „evropsko prestolnico kulture 2015“ je imenovan Mons v Belgiji.

Člen 2

Ta sklep začne veljati dan po objavi v Uradnem listu Evropske unije.

V Bruslju, 18. novembra 2010 Za Svet Predsednica F. LAANAN

(1) UL L 304, 3.11.2006, str. 1.
(2)

Da bi širša javnost sprejela sistem za podeljevanje znaka EU za okolje, je bistveno, da so organizacije, kot so okoljske nevladne organizacije in organizacije potrošnikov, članice EUEB kot zainteresirane strani, poleg pristojnih organov držav članic.
(2)

Po prejetju novih informacij in dodatnih preverjanjih lahko Komisija zdaj v zvezi z izdatki, ki jih financira Evropski kmetijski sklad za razvoj podeželja (EKSRP), sprejme sklep o celovitosti, točnosti in verodostojnosti obračunov, ki so jih predložile nemške plačilne agencije Baden-Württemberg, Hessen, IBH, Helaba in Thüringen ter španski plačilni agenciji Andalucia in Asturias.
SL Uradni list Evropske unije L 240/5

SKLEP SVETA

z dne 7. septembra 2010

o spremembi Sklepa 1999/70/ES o zunanjih revizorjih nacionalnih centralnih bank glede zunanjih revizorjev banke Národná banka Slovenska

(2010/484/EU)

SVET EVROPSKE UNIJE JE –

ob upoštevanju Protokola o Statutu Evropskega sistema centralnih bank in Evropske centralne banke, ki je priložen Pogodbi o Evropski uniji in Pogodbi o delovanju Evropske unije, in zlasti člena 27.1 Protokola,

ob upoštevanju Priporočila Evropske centralne banke ECB/2010/6 z dne 1. julija 2010 Svetu Evropske unije o zunanjih revizorjih banke Národná banka Slovenska (1),

ob upoštevanju naslednjega:

(1) Revizijo računovodskih izkazov Evropske centralne banke (ECB) in nacionalnih centralnih bank Eurosistema morajo opraviti neodvisni zunanji revizorji, ki jih priporoči Svet ECB in potrdi Svet Evropske unije.

(2) Mandat sedanjih zunanjih revizorjev banke Národná banka Slovenska je potekel po reviziji za poslovno leto 2009. Zaradi tega je treba imenovati zunanje revizorje od poslovnega leta 2010.

(3) Národná banka Slovenska je za svoje zunanje revizorje za poslovna leta 2010 do 2014 izbrala družbo Ernst & Young Slovakia, spol. s.r.o..

(4) Svet ECB je priporočil, da se za zunanje revizorje banke Národná banka Slovenska za poslovna leta 2010 do 2014 imenuje družba Ernst & Young Slovakia, spol. s.r.o.

(5) Primerno je upoštevati priporočilo Sveta ECB in v skladu s tem spremeniti Sklep 1999/70/ES (2) –

SPREJEL NASLEDNJI SKLEP:

Člen 1

Člen 1(16) Sklepa 1999/70/ES se nadomesti z naslednjim:

„16. Ernst & Young Slovakia, spol. s.r.o. se odobrijo kot zunanji revizorji banke Národná banka Slovenska za poslovna leta od 2010 do 2014.“

Člen 2

O tem sklepu se uradno obvesti ECB.

Člen 3

Ta sklep začne veljati na dan objave v Uradnem listu Evropske unije.

V Bruslju, 7. septembra 2010 Za Svet Predsednik D. REYNDERS

(1) UL C 184, 8.7.2010, str. 1.

(2) UL L 22, 29.1.1999, str. 69.
(3)

Mandat PPEU bi bilo treba podaljšati do 28. februarja 2011 ali dokler Svet na predlog visokega predstavnika Unije za zunanje zadeve in varnostno politiko (VP) ne odloči, da so v Evropski službi za zunanje delovanje vzpostavljene primerne funkcije, ki ustrezajo funkcijam iz Sklepa 2010/107/SZVP, ter mandat prekine.
(3)

Sporazum spoštuje temeljne pravice in načela, priznana zlasti z Listino Evropske unije o temeljnih pravicah, zlasti pravico do zasebnega in družinskega življenja iz člena 7 Listine, pravico do varstva osebnih podatkov iz člena 8 Listine ter pravico do učinkovitega pravnega sredstva in nepristranskega sojenja iz člena 47 Listine. Sporazum bi bilo treba uporabljati v skladu s temi pravicami in načeli.
SKLEP SVETA

z dne 24. junija 2010

o sklenitvi Sporazuma med Evropsko skupnostjo ter Bosno in Hercegovino o nekaterih vidikih zračnega prevoza

(2010/360/EU)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 100(2), v povezavi s členom 218(6)(a) in prvim pododstavkom člena 218(8) Pogodbe,

ob upoštevanju predloga Evropske komisije,

ob upoštevanju privolitve Evropskega parlamenta,

ob upoštevanju naslednjega:

Komisija je v imenu Skupnosti v pogajanjih dosegla Sporazum z Bosno in Hercegovino o nekaterih vidikih zračnega prevoza (v nadaljnjem besedilu: Sporazum) v skladu z mehanizmi in direktivami iz Priloge k sklepu Sveta o pooblastilu Komisiji, da začne pogajanja s tretjimi državami o tem, da se nekatere določbe obstoječih dvostranskih sporazumov nadomestijo s sporazumom Skupnosti.

Evropska unija bi morala zaradi začetka veljavnosti Lizbonske pogodbe 1. decembra 2009 uradno obvestiti Bosno in Hercegovino o tem, da je Evropska unija nadomestila in nasledila Evropsko skupnost.

SPREJEL NASLEDNJI SKLEP:

Člen 1

Sporazum med Evropsko skupnostjo ter Bosno in Hercegovino o nekaterih vidikih zračnega prevoza se odobri v imenu Unije (2).

Člen 2

Predsednik Sveta je pooblaščen, da imenuje osebo, pooblaščeno, da poda uradno obvestilo iz člena 8(1) Sporazuma in naslednje uradno obvestilo:

„Zaradi začetka veljavnosti Lizbonske pogodbe 1. decembra 2009 je Evropska unija nadomestila in nasledila Evropsko skupnost in s tem datumom izvaja vse pravice in prevzema vse obveznosti Evropske skupnosti. Zato se v besedilu Sporazuma, kjer je potrebno, sklicevanja na ‚Evropsko skupnost‘ razumejo kot sklicevanja na ‚Evropsko unijo‘.“
SL Uradni list Evropske unije C 152/1

SKLEP SVETA

z dne 25. maja 2010

o imenovanju predsednika, podpredsednika in predsednika pritožbenih senatov Urada za usklajevanje na notranjem trgu (znamke in modeli) in treh predsednikov pritožbenih senatov tega urada

2010/C 152/01

SVET EVROPSKE UNIJE JE –

ob upoštevanju Pogodbe o Evropski uniji in Pogodbe o delovanju Evropske unije,

ob upoštevanju Uredbe Sveta (ES) št. 207/2009 z dne 26. februarja 2009 o znamki Skupnosti (1) ter zlasti členov 125 in 136 Uredbe,

ob upoštevanju kandidatur, ki jih je predložil Upravni odbor Urada za usklajevanje na notranjem trgu (znamke in modeli) dne 12. aprila 2010 –

SKLENIL:

Člen 1

António-Serge DE PINHO CAMPINOS, rojen 24. oktobra 1968 v Poitiersu (Francija), je imenovan za predsednika Urada za usklajevanje na notranjem trgu (znamke in modeli) za obdobje petih let.

Christian L. L. G. ARCHAMBEAU, rojen 11. aprila 1960 v Vielsalmu (Belgija), je imenovan za podpredsednika Urada za usklajevanje na notranjem trgu (znamke in modeli) za obdobje petih let.

Paul Alexandre MAIER, rojen 4. maja 1958 v Strasbourgu (Francija), je imenovan za predsednika pritožbenih senatov Urada za usklajevanje na notranjem trgu (znamke in modeli) za obdobje petih let.

Théophilos MARGELLOS, rojen v Atenah (Grčija) 21. novembra 1953, je imenovan za predsednika pritožbenih senatov Urada za usklajevanje na notranjem trgu (znamke in modeli) za obdobje petih let.

Tomás DE LAS HERAS LORENZO, rojen 22. julija 1951 v Zamori (Španija), je imenovan za predsedujočega pritožbenemu senatu Urada za usklajevanje na notranjem trgu (znamke in modeli) za obdobje petih let.

Detlef Michael SCHENNEN, rojen 10. septembra 1956 v Münstru (Nemčija), je imenovan za predsedujočega pritožbenemu senatu Urada za usklajevanje na notranjem trgu (znamke in modeli) za obdobje petih let.

Člen 2

Datume, ko začnejo teči obdobja petih let iz člena 1, določi upravni odbor Urada za usklajevanje na notranjem trgu (znamke in modeli).

Člen 3

Ta sklep se objavi v Uradnem listu Evropske unije.

V Bruslju, 25. maja 2010 Za Svet Predsednik M. SEBASTIÁN

(1) UL L 78, 24.3.2009, str. 1.
(1)

Zaradi lažjega priznanja in povračila stroškov storitev, ki se zagotavljajo na podlagi evropske kartice zdravstvenega zavarovanja, je nujno, da tri glavne strani, in sicer zavarovana oseba, ponudniki zdravstvenih storitev in nosilci, enostavno prepoznajo in sprejmejo evropsko kartico zdravstvenega zavarovanja v skladu z enotnim vzorcem in enotnimi specifikacijami.
(2)

Roki iz člena 7(2) Uredbe Komisije (ES) št. 885/2006 z dne 21. junija 2006 o določitvi podrobnih pravil za uporabo Uredbe Sveta (ES) št. 1290/2005 glede akreditacije plačilnih agencij in drugih organov ter potrditve obračunov Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) (2), ki so bili odobreni Estoniji, Cipru, Latviji, Litvi, Malti, Poljski in Slovaški, da Komisiji predložijo dokumente iz člena 8(1)(c) Uredbe (ES) št. 1290/2005 in člena 7(1) Uredbe (ES) št. 885/2006 (3), so potekli.
(98)

Prvič, v zvezi zahtevami, da bi morala podjetja za upravljanje ladij prispevati h gospodarstvu in zaposlovanju v Uniji (oddelek 5.1 Smernic) in da bi morala med upravljanimi ladjami in Unijo obstajati gospodarska povezava (oddelek 5.2 Smernic), so se poljski organi zavezali, da bo Zakon o davku na tonažo zahteval, da je treba upravljanje ladij izvajati z ozemlja EU in da se bodo v kopenskih dejavnostih ali na ladjah zaposlovali v glavnem državljani EU. Poleg tega pa je upravljanje ladij, ki niso iz Unije, izključeno iz ugodnosti sistema davka na tonažo. Zato Komisija meni, da so pogoji iz oddelkov 5.1 in 5.2 Smernic za upravljanje ladij izpolnjeni.
1.

Določbe člena 12(1) Uredbe (ES) št. 883/2004 se uporabljajo za delavca, za katerega velja zakonodaja države članice (država pošiljateljica) na podlagi opravljanja dejavnosti za delodajalca in ki ga navedeni delodajalec pošlje v drugo državo članico (država zaposlitve), da tam opravlja delo za navedenega delodajalca. Šteje se, da se delo opravlja za delodajalca države pošiljateljice, če je bilo ugotovljeno, da se to delo opravlja za navedenega delodajalca in da še naprej obstaja neposredno razmerje med delavcem in delodajalcem, ki ga je napotil. Pri ugotavljanju, ali takšno neposredno razmerje še naprej obstaja, pri čemer se domneva, da je za delavca še vedno odgovoren delodajalec, ki ga je napotil, je treba upoštevati več elementov, vključno z odgovornostjo za zaposlovanje, pogodbo o zaposlitvi, osebnimi prejemki (brez poseganja v morebitne dogovore o plačilu delavcem med delodajalcem v državi pošiljateljici in podjetjem v državi zaposlitve), odpuščanjem in organom, ki določi naravo dela. Za uporabo člena 14(1) Uredbe (ES) št. 987/2009 se lahko uporaba zakonodaje države članice, v kateri ima delodajalec sedež, okvirno šteje kot izpolnjevanje zahteve, ki je opisana z besedami „takoj pred začetkom njene zaposlitve“, če se je ta zakonodaja uporabljala že vsaj en mesec pred napotitvijo. Za krajša obdobja bi bila potrebna ocena za vsak posamezni primer ob upoštevanju vseh drugih s tem povezanih dejavnikov. Da se po potrebi in v primeru dvoma določi, ali delodajalec običajno opravlja znaten del dejavnosti na ozemlju države članice, v kateri ima sedež, mora pristojni nosilec v tej državi članici proučiti vsa merila, ki opredeljujejo dejavnosti, ki jih opravlja navedeni delodajalec, vključno s krajem, v katerem ima podjetje registriran sedež in upravo, številom administrativnega osebja, ki dela v državi članici, v kateri ima podjetje sedež, in v drugi državi članici, krajem, v katerem so napoteni delavci zaposleni, in krajem, v katerem je sklenjena večina pogodb s strankami, zakonodajo, ki se uporablja za pogodbe, ki jih podjetje sklene s svojimi delavci in svojimi strankami, prometom v ustrezno značilnem obdobju v vsaki zadevni državi članici in številom pogodb, izpolnjenih v državi pošiljateljici. Ta seznam ni izčrpen, ker je treba merila prilagoditi posameznemu primeru in upoštevati naravo dejavnosti, ki jih podjetje opravlja v državi, v kateri ima sedež.
(49)

Določbe novega člena 124(2) zakona št. 32/2002, kot so bile vstavljene s členom 12 zakona št. 15/2004, se skladajo s pogoji iz člena 14 in v praksi zagotavljajo izključitev vseh organizacij proizvajalcev, ki ne izpolnjujejo teh pogojev. Ker so se v Uredbi (EGS) št. 1035/72 pravila glede državne pomoči uporabljala le v okviru, ki ga je določil Svet, in je ta uredba v členu 14 vsebovala določbo, ki se je uporabljala neposredno in s katero je bilo odobreno plačilo državne pomoči, če se je ta skladala z nekaterimi pogoji, ki so bili v danem trenutku izpolnjeni, zadevne državne pomoči ni mogoče več preučevati z vidika pravil, ki se uporabljajo za državno pomoč.
(49)

Prestrukturiranje ladjedelnice Gdańsk se je začelo že leta 1998, tj. takoj ko je bil razglašen njen stečaj in je njena sredstva prevzela ladjedelnica Gdynia. Na podlagi informacij, ki so jih predložili poljski organi, je imela skupina Gdynia (v katero je do avgusta 2006 spadala ladjedelnica Gdańsk) prve težave leta 2002. Po stečaju leta 1996 je ladjedelnica Gdańsk v prvi polovici leta 2002 prvič dejansko ustvarila dobiček, nato pa je začela poslovati z izgubo. Težave skupine so se tako prenesle na ladjedelnico Gdańsk. Dejavniki, ki so prispevali k težkemu finančnemu položaju, so bili zunanji, kot so azijska konkurenca, trden položaj zlota glede na dolar in težave v zvezi z dostopom do finančnih sredstev za ladje po težavah družbe Stocznia Szczecin Porta Holding S.A. in okvari portalnega dvigala v ladjedelnici Gdynia med nevihto leta 1999. Drugi dejavniki so bili notranji. V ladjedelnici Gdynia je bilo pri pridobivanju čim več naročil, zlasti po povečanju njene proizvodne zmogljivosti zaradi pridobitve ladjedelnice Gdańsk leta 1998, sprejetih veliko poslovodnih odločitev, ki so se izkazale za težavne. Ladjedelnica Gdynia je prevzela konstrukcijsko, tehnološko, finančno in poslovno tveganje (novi izdelki, prototipi, proizvodnja plovil, ki so bila nova za ladjedelnico in so prinašala izgubo: majhne ladje za razsuti tovor, ladje za prevoz kemikalij, ro-lo plovila, ladje za prevoz kemijskih plinov, kontejnerske ladje za razsuti tovor in splošna tovorna plovila). Nezadovoljiva je bila tudi stopnja znižanja stroškov poslovanja ladjedelnice.
(10)

Ob upoštevanju poročila, ki ga je objavila Svetovna zdravstvena organizacija in uvršča kanamicin in neomicin med „nujno pomembna antibakterijska sredstva za humano medicino za strategije za obvladovanje tveganja, kadar se ne uporabljajo za ljudi“, je Evropska agencija za zdravila 26. februarja 2007 objavila poročilo, ki poudarja terapevtski pomen obeh antibiotikov v humani in veterinarski medicini. Ob upoštevanju tega poročila je EFSA 13. aprila 2007 navedla, da prisotnost gena nptII v gensko spremenjenih rastlinah ne bo ogrozila terapevtskega učinka zadevnih antibiotikov. To je posledica izjemno majhne verjetnosti genskega prenosa z rastlin na bakterije in posledične ekspresije ter dejstva, da je ta na antibiotike odporen gen v bakterijah v naravi že zelo razširjen. EFSA je tako potrdila svojo prejšnjo oceno o varni uporabi markerskega gena nptII za odpornost proti antibiotikom v gensko spremenjenih organizmih in proizvodih za živila in krmo, pridobljenih iz njih.
(2)

Po prejemu novih podatkov in po dodatnih preverjanjih lahko Komisija zdaj sprejme sklep v zvezi z izdatki, ki jih financira Evropski kmetijski sklad za razvoj podeželja (EKSRP), o celovitosti, točnosti in verodostojnosti obračunov, ki so jih predložile belgijska plačilna agencija „ALV“, nemške plačilne agencije „Brandenburg“, „Niedersachsen“ in „Schleswig-Holstein“, španska plačilna agencija „Galicia“, portugalska plačilna agencija „IFAP“ in slovaška plačilna agencija „APA“.
Člen 6

Vodja misije

2. Vodja misije izvršuje poveljevanje in nadzor nad osebjem, skupinami in enotami iz sodelujočih držav, kot jih dodeli poveljnik civilne operacije, skupaj z upravno in logistično pristojnostjo, vključno s sredstvi, viri in informacijami, ki so na razpolago misiji.
2.

Poglavje VII dodatka 1 k Prilogi 11 h Kmetijskemu sporazumu se nadomesti z naslednjim besedilom: „VII. Bolezni rib in mehkužcev A. ZAKONODAJA (2) Evropska unija Švica Direktiva Sveta 2006/88/ES z dne 24. oktobra 2006 o zahtevah za zdravstveno varstvo živali in proizvodov iz ribogojstva ter o preprečevanju in nadzoru nekaterih bolezni pri vodnih živalih (UL L 328, 24.11.2006, str. 14). 1. Zakon z dne 1. julija 1966 o epizootskih boleznih (LFE; RS 916.40) in zlasti člen 1, člen 1(a) in člena 10 (ukrepi proti epizootskim boleznim, cilji nadzora) in 57 (tehnične izvedbene določbe, mednarodno sodelovanje) Zakona 2. Odlok z dne 27. junija 1995 o epizootskih boleznih (OFE; RS 916.401) in zlasti člena 3 in 4 (naštete epizootske bolezni), člen 18(a) (registracija enot za gojenje rib), členi 61 (obveznosti zakupnikov ribolovnih pravic in organov, odgovornih za spremljanje ribolova), 62 do 76 (splošni ukrepi za boj proti bolezni) in 275 do 290 (posebni ukrepi v zvezi z boleznimi rib, diagnostični laboratorij) B. POSEBNA IZVEDBENA PRAVILA IN POSTOPKI 1. Ploščate ostrige se trenutno v Švici ne gojijo. V primeru pojava bonamioze ali marteilioze se Zvezni veterinarski urad obvezuje, da bo v skladu s členom 57 Zakona o epizootskih boleznih sprejel potrebne izredne ukrepe v skladu s predpisi Evropske unije. 2. Švica za boj proti boleznim rib in mehkužcev uporablja Odlok o epizootskih boleznih, zlasti člen 61 (obveznosti lastnikov in zakupnikov ribolovnih pravic ter organov, odgovornih za spremljanje ribolova), 62 do 76 (splošni ukrepi za boj proti bolezni) in 275 do 290 (posebni ukrepi v zvezi z boleznimi rib, diagnostični laboratorij) ter 291 (epizootske bolezni, ki jih je treba spremljati). 3. Referenčni laboratorij Evropske unije za bolezni rakov je Centre for Environment, Fisheries & Aquaculture Science (CEFAS), Weymouth Laboratory, Združeno kraljestvo. Referenčni laboratorij Evropske unije za bolezni rib je National Veterinary Institute, Technical University of Denmark, Hangøvej 2, 8200 Århus, Danska. Referenčni laboratorij Evropske unije za bolezni mehkužcev je Laboratoire IFREMER, BP 133, 17390 La Tremblade, Francija. Švica krije vse stroške, ki se ji lahko pripišejo za postopke v izvedbi imenovanih laboratorijev. Funkcije in naloge teh laboratorijev so določene v delu I Priloge VI k Direktivi 2006/88/ES. 4. Za izvajanje pregledov na kraju samem je zlasti na podlagi člena 58 Direktive 2006/88/ES in člena 57 Zakona o epizootskih boleznih odgovoren Skupni veterinarski odbor.
(1)

Uredba (ES) št. 999/2001 določa pravila o preprečevanju, nadzoru in izkoreninjenju transmisivnih spongiformnih encefalopatij (TSE) pri živalih. Zato je treba status držav članic ali tretjih držav ali njihovih regij („držav ali regij“) v zvezi z govejo spongiformno encefalopatijo (BSE) določiti z uvrstitvijo v eno od treh kategorij glede na tveganje BSE, in sicer zanemarljivo tveganje BSE, nadzorovano tveganje BSE in nejasno tveganje BSE.
(1)

Politični in varnostni odbor (PVO) je na podlagi člena 10(1) Sklepa 2009/906/SZVP pooblaščen, da v skladu s tretjim odstavkom člena 38 Pogodbe sprejema ustrezne odločitve v zvezi s političnim nadzorom in strateškim vodenjem policijske misije Evropske unije v Bosni in Hercegovini (EUPM BiH), zlasti odločitev o imenovanju vodje misije.
7.

Operaterji prenosnih sistemov vsaj pet let vodijo redno evidenco o vseh pogodbah o zmogljivostih in vseh drugih potrebnih informacijah v zvezi z izračunavanjem in zagotavljanjem dostopa do razpoložljivih zmogljivosti, zlasti o posameznih napovedih in prekinitvah, tako da bodo na voljo ustreznim nacionalnim organom. Operaterji prenosnih sistemov morajo vsaj 5 let hraniti dokumentacijo o vseh ustreznih informacijah iz točke 3.3(4) in (5) in jih morajo na zahtevo predložiti regulativnemu organu. Obe stranki spoštujeta poslovno tajnost.“
SKLEP KOMISIJE

z dne 26. novembra 2010

o podaljšanju veljavnosti Odločbe 2005/359/ES o določitvi odstopanja od nekaterih določb Direktive Sveta 2000/29/ES glede hrastovih (Quercus L.) hlodov z lubjem po poreklu iz Združenih držav Amerike

(notificirano pod dokumentarno številko C(2010) 8229)

(2010/723/EU)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti člena 15(1) Direktive,

ob upoštevanju naslednjega:

SPREJELA NASLEDNJI SKLEP:

Člen 1

V Odločbi 2005/359/ES se besedilo členov 10 in 11 nadomesti z naslednjim:

„Člen 10

Države članice, ki so uporabile odstopanje od člena 1, poročajo Komisiji in drugim državam članicam o svojem delovanju do 30. junija vsako leto za predhodno obdobje od 1. maja do 30. aprila.

Poročilo obsega podrobnosti o uvoženih količinah.

Člen 11

Odločba preneha veljati 31. decembra 2020.“
(1)

Odločba Komisije 2009/852/ES (3) dopušča, da se strukturne zahteve iz poglavja II Priloge II k Uredbi (ES) št. 852/2004 ter poglavij II in III oddelka I, poglavij II in III oddelka II in poglavja I oddelka V Priloge III k Uredbi (ES) št. 853/2004 do 31. decembra 2011 ne uporabljajo za obrate za predelavo mleka v Romuniji iz Priloge I k navedeni odločbi.
(85)

Pri ocenjevanju obeh projektov je treba poudariti, da ukrepa, ki se preverjata, zadevata faze raziskav in razvoja. Pomembna ni le narava končnih izdelkov kot takih, temveč je pomembna tudi narava dela, opravljenega v fazi raziskav in razvoja. Nadalje je treba opomniti, da sta bila projekta, ki sta predmet ocene, omejena na fazo raziskav in razvoja, in ju ni mogoče oceniti na podlagi pogodbe za industrializacijo, ki poteka pozneje, kot to zahteva tretja oseba.
Posebno iskanje in reševanje v zaščitnih oblačilih.

Posebno iskanje in reševanje v zaščitnih oblačilih v skladu z zahtevami modulov iskanja in reševanja v mestih srednjega in velikega obsega ter modulov reševanja, kot je primerno.

Glavne komponente
(4)

Da bi se še naprej zagotavljali višja raven varstva okolja in pravna varnost pravne ureditve, ki velja za pošiljke odpadkov, namenjene za predelavo v Bolgariji v skladu z Uredbo (ES) št. 1013/2006, se morajo ukrepi iz tega sklepa uporabljati od 1. januarja 2010. Ukrepi iz tega sklepa so v skladu z mnenjem odbora, ustanovljenega s členom 18 Direktive 2006/12/ES Evropskega parlamenta in Sveta (2) –